Generic Keyed List - CodeProject 12,694,121 members (32,963 online)
134.7K views767 downloads61 bookmarked
Member 395465026-Jan-09 2:35 Last Visit: 31-Dec-99 19:00 Last Update: 18-Jan-17 16:21Refresh1 Law & Order: SVU Hoodie Sweatshirt Cast Black Adult Hoody Sweat Shirt by Buycoolshirts - Teenormous.com
Bates Motel Hoodie Sweatshirt Cast Black Adult Hoody Sweat Afwyking van kwotasies - Jy en die RegJy en die Reg
Tuis › Artikels › Afwyking van kwotasies
Afwyking van kwotasies
Dinsdag | 02 Oktober | 2018
Dit gebeur dikwels dat ’n kontrakteur of persoon wat aan jou ’n diens lewer, afwyk van sy oorspronklike kwotasie. Die persoon benodig dikwels meer materiaal as wat hy oorspronklik beplan het en vra dan ook ekstra arbeidkoste vir die ekstra werk. Is dit toelaatbaar? Mag daar van ’n kwotasie afgewyk word? Wat is die verbruiker se reg in hierdie situasies?
’n Kwotasie is in wese niks meer as ’n aanbod om dienste of materiaal teen ’n voorgestelde prys te lewer nie. Sodra ’n persoon die kwotasie aanvaar, stel dit ’n kontrak daar. Daar mag dan dus nie afgewyk word van die dienste en arbeid wat in die kwotasie uitgespel word nie. Die kwoteerder kan bv. nie daarna sy pryse verhoog omdat die pryse van die goedere dalk gestyg het nie, of as hy dalk meer arbeiders moes gebruik of as die werk dalk baie langer geneem het om af te handel nie. Hy is gebonde aan sy kwotasie; dis ’n bindende kontrak tussen twee partye.
Die probleem ontstaan egter as daar onvoorsiene dinge opduik waarvan die kwoteerder nie bewus was toe hy die kwotasie gemaak het nie. Hierdie “ekstra” of onvoorsiene werk was nie oorspronklik deel van die kwotasie of van die spesifikasies waarvoor daar in die kwotasie voorsiening gemaak is nie. In hierdie geval wil dit blyk dat ekstra werk gedoen moet word. Die antwoord is dan dat ’n addisionele kwotasie gegee moet word vir die ekstra werk wat benodig word. Dit gebeur egter nie altyd so in die praktyk nie en daar word dikwels slegs mondelings ooreengekom dat addisionele werk gedoen moet word, sonder dat daar enigsins op ’n prys ooreengekom word.
Die diensverskaffer of kontrakteur is geregtig om vir enige addisionele werk, wat nie in die oorspronklike kwotasie was nie, vergoed te word. Daarom moet hy vir hierdie addisionele werk ’n addisionele kwotasie verskaf wat aankope, arbeid en wins insluit, soos in die hoofkwotasie.
Kontrakteurs en diensverskaffers moet ook in hul kwotasies dit duidelik stel dat die duur van die arbeid dalk mag verskil as gevolg van omstandighede buite sy beheer, bv. onvoorsiene reën, brand, weerlig, ens.
’n Kontrakteur is egter normaalweg gebonde aan die spesifikasies van sy kwotasie en mag nie daarvan afwyk nie. Vir enige addisionele werk moet ’n addisionele kwotasie gegee word. Indien ’n addisionele kwotasie nie gegee word nie en dit slegs mondeling ooreengekom was, moet die kontrakteur kan bewys dat die ekstra koste wat hy vra billik en regverdig is.